Езоп
Глиган, кон и ловец

Превод от старогръцки: Тодор Сарафов, 1967

chitanka.info

Глиган и кон пасели наедно. Но понеже глиганът постоянно разравял тревата и мътел водата, конят искал да се отърве от него и прибягнал до помощта на един ловец. Ловецът обаче му казал, че може да му помогне само ако приеме юзда и му позволи да го възседне. Конят се съгласил на всичко. Ловецът го възседнал и се справил с глигана. Но после отвел със себе си коня и го привързал на ясли.

Така мнозина поради сляп гняв, докато искат да си отмъстят на враговете, превиват врат пред други.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.